פדריקו ואלוורדה

**פדריקו סנטיאגו ואלוורדה דיפטה** (בספרדית: **Federico Santiago Valverde Dipetta**; נולד ב-22 ביולי 1998) הוא כדורגלן אורוגוואי המשחק בעמדת הקשר, המגן הימני והקיצוני בריאל מדריד מהלה ליגה ובנבחרת אורוגוואי, בה הוא משמש כקפטן.

## קריירת מועדונים
### פניארול
ואלוורדה בילה את רוב תחילת הקריירה שלו בקבוצת הכדורגל פניארול שבאורוגוואי. הוא ערך את הופעת הבכורה שלו במועדון במהלך עונת , במשחק ליגה מול .

בהמשך הפך לחלק מקבוצות הנוער של אורוגוואי ומשך את תשומת הלב ממועדונים גדולים באירופה כמו ארסנל, ברצלונה, צ'לסי וריאל מדריד.

### ריאל מדריד
ביולי 2016 עבר ואלוורדה לריאל מדריד.

#### ריאל מדריד קסטיליה
בעונתו הראשונה במדריד שיחק בקבוצת המילואים של הקבוצה, ריאל מדריד קסטיליה. הוא ערך את הופעתו הראשונה בקסטיליה במשחק ליגה מול ריאל אוניון, בסופו קבוצתו נחלה הפסד. כבר בעונת הבכורה שלו במועדון הפך לשחקן הרכב בקבוצה. בדצמבר 2016 כבש את שערו הראשון במועדון.

#### דפורטיבו לה קורוניה (השאלה)
ב-22 ביוני 2017 הושאל לדפורטיבו לה קורוניה לתקופה של עונה אחת. ב-10 בספטמבר ערך את הופעת הבכורה שלו במועדון, בהפסד הביתי של קבוצתו לריאל סוסיאדד במסגרת הלה ליגה. ואלוורדה ערך באותה עונה 24 הופעות אך לא הצליח למנוע את ירידת הליגה של קבוצתו.

#### ריאל מדריד
כאשר שב מההשאלה בדפורטיבו לה קורוניה הרשים את מאמן ריאל מדריד, יולן לופטגי במשחקי ההכנה, מה שעזר לו לקבל את המקום בסגל הבכיר של הקבוצה, במקום מתאו קובאצ'יץ' שעזב. הוא ערך את הופעת הבכורה הרשמית שלו בריאל מדריד ב-24 באוקטובר 2018 במשחק הבית של קבוצתו מול ויקטוריה פלזן בליגת האלופות, כאשר עלה כמחליף במקום איסקו בדקה ה-54. ב-13 בינואר 2019 פתח לראשונה בהרכב במשחק מול ריאל בטיס. ב-9 בנובמבר 2019 כבש את שערו הראשון במדי ריאל מדריד בניצחון על אייבר 0–4 במסגרת הליגה הספרדית.

ב-12 בינואר 2020, שיחק בגמר הסופר קאפ הספרדי נגד אתלטיקו מדריד. בדקה ה-115, כשהתוצאה עדיין 0–0, במהלך התקפה מתפרצת של אתלטיקו, ביצע ואלוורדה עבירה מפורסמת על אלברו מוראטה כשהוא מתקל אותו מאחורה ומונע ממנו הזדמנות לכבוש מול טיבו קורטואה, עבירה זו זיכתה בכרטיס אדום. המשחק נגמר בניצחון 4-1 לריאל בפנדלים וואלוורדה זכה בפרס השחקן המצטיין של המשחק. בעונה זו קיבע את מעמדו כשחקן הרכב בקבוצה.

ב-28 במאי 2022 זכה עם ריאל מדריד בליגת האלופות לאחר ניצחון בגמר 0–1 על ליברפול, בו גם בישל את שער הניצחון לוויניסיוס ז'וניור.

את עונת  פתח בסערה עם קצב כיבושים גבוה באופן יחסי לעמדתו עד לפגרת מונדיאל 2022 שנערך באמצע העונה.

לקראת עונת  החליף את מספר חולצתו ממספר 15 למספר 8 שהיה שייך לטוני קרוס שפרש. בנוסף, מונה לקפטן הרביעי של ריאל מדריד ולעיתים אף ענד את סרט הקפטן מאחר שהקפטן הראשי מודריץ' והקפטן השלישי לוקאס ואסקס לא היו שחקני הרכב קבוע וקפטן המשנה דני קרבחאל נפצע וסיים את העונה בשלב מוקדם.

בעונת  התמנה לקפטן שני אחרי קרבחאל, אך ענד את סרט הקפטן ברוב משחקי הקבוצה עקב פציעתו של קרבחאל.

ב-11 למרץ 2026, במשחק בין ריאל מדריד למנצ'סטר סיטי בשלב שמינית גמר ליגת האלופות שהתקיים באצטדיון סנטיאגו ברנבאו, ואלוורדה כבש במחצית הראשונה את השלושער הראשון שלו בקריירה ובכך סייע לקבוצתו לעלות לשלב רבע הגמר.

## קריירה בינלאומית
[180px|ממוזער|שמאל|ואלוורדה במדי [נבחרת אורוגוואי בכדורגל|נבחרת אורוגוואי, 2017]]
ואלוורדה זומן לראשונה לנבחרת אורוגוואי עד גיל 20 במהלך טורניר גביע העולם בכדורגל עד גיל 20 לשנת 2017 שנערך בקוריאה הדרומית. ואלוורדה זכה בסוף הטורניר בכדור הכסף, אף על פי שנבחרתו סיימה במקום הרביעי בטורניר.

ב-5 בספטמבר 2017 ערך את הופעת הבכורה שלו בנבחרת הבוגרת של אורוגוואי במשחק נגד נבחרת פרגוואי, ואף כבש את שערו הראשון במדי הנבחרת.

נכלל בסגל נבחרת אורוגוואי בטורנירי מונדיאל 2018, קופה אמריקה 2019 ומונדיאל 2022.

## תארים
### קבוצתיים
;פניארול
* הליגה האורוגוואית: 2015/2016

;ריאל מדריד
* ליגת האלופות: 2021/2022, 2023/2024
* אליפות ספרד: 2019/2020, 2021/2022, 2023/2024
* הסופר קאפ הספרדי: 2020, 2021/2022, 2023/2024
* גביע העולם לקבוצות: 2018, 2022
* הסופר קאפ האירופי (2): 2022, 2024
* גביע המלך הספרדי: 2023

### אישיים
* כדור הכסף של גביע העולם בכדורגל עד גיל 20: 2017
* השחקן המצטיין בגמר הסופר קאפ הספרדי: 2020

## קישורים חיצוניים

## הערות שוליים

קטגוריה:כדורגלנים אורוגוואים
קטגוריה:קשרי כדורגל אורוגוואים
קטגוריה:מונטווידאו: כדורגלנים
קטגוריה:כדורגלני ריאל מדריד
קטגוריה:כדורגלני דפורטיבו לה קורוניה
קטגוריה:כדורגלני נבחרת אורוגוואי
קטגוריה:ספורטאים אורוגוואים בספרד
קטגוריה:כדורגלני קופה אמריקה 2021
קטגוריה:כדורגלני מונדיאל 2022
קטגוריה:כדורגלני קופה אמריקה 2024
קטגוריה:אורוגוואים שנולדו ב-1998